cyanic-selkie/wikianc huggingface dataset:
McDonnell Douglas F-15 Eagle
Asejärjestelmät
pienoiskuva|left|F-15 Eagle laukaisee [[AIM-7 Sparrow -ilmataisteluohjuksen.]] F-15 Eaglen voidaan aseistaa AIM-7 Sparrow -tyypin keskikantaman ilmatorjuntaohjuksilla, vaikka niitä ollaan jo konetyypin ensisijaisessa aseistuksessa korvaamassa uudemmilla ja kehittyneemmillä AIM-120 ilmasta-ilmaan-ohjuksilla. Rungon alapuolen ohella ohjuksia voidaan aseistaa myös siipien alapuolelle, jossa on tilaa AIM-9 Sidewindereille ja AIM-120 AMRAAM:lle. Hävittäjä voi kantaa samanaikaisesti neljää AIM-7F/M Sparrow - ja AIM-9 Sidewinder -ohjusta tai vaihtoehtoisesti kahdeksan AIM-120 AMRAAM -ohjusta.
Hävittäjän aseistukseen kuuluu ilmasta-ilmaan-ohjusten ohella myös oikeanpuoleisen siiven juurelle asennettu gatling-tyyppinen 20 millin M61A1 Vulcan -konetykki. F-15 Eaglen perusmallia ei ollut tarkoitettu pommitusoperaatiota varten, mutta hävittäjän C- ja E-mallit voidaan aseistaa erilaisilla täsmäpommeilla tai B61- ja B83-ydinpommeilla.
F-15 konetyyppissä voi olla runsaan 13 000 kg:n asekuorma. pienoiskuva|[[M-61A1 Vulcan, kuusisylinterinen konetykki]]
Aseistus
Jokainen Yhdysvaltojen ilmavoimien hävittäjä on varustettu ilmasta maahan -tiedusteluun ja maalinosoitukseen tarkoitetulla sensorilla. Moderneja maalinosoituslaitteita ovat Lockheed Martinin Sniper ATP ja Northrop Grummanin LITENING Pod. Modernit maalinosoituslaitteet sisältävät laseretäisyysmittarin, laserosoituksen, laserpistehavainnon, inertiayksikön, päivä- ja lämpökameran sekä GPS-paikantimen. Lockheed Martinin AN/AAQ-33 Sniper ATP on tällä hetkellä laajimmin käyttöönotettu maalinosoituslaite, joka löytyy myös F-15 malleista Maalinosoituslaite on ollut operatiivisessa käytössä ainakin Irak. issa (OIF, OEF) ja Afganistanissa. F-15E malli käyttää LITENING Podilla mallia
Versiot
F-15 Eaglestä on valmistettu useita eri versioita. Perusmalli on F-15A, jonka pohjalta on kehitetty kaksipaikkaiset koulutuskoneet F-15B ja F-15D sekä parannetulla avioniikalla varustettu F-15C. F-15C ja F-15D kykenivät kantamaan ensimmäisinä F-15 Eaglen malleina koneen sivuille liitettäviä ulkoisia polttoainesäiliöitä. Yksipaikkainen F-15J ja kaksipaikkainen F-15DJ ovat Mitsubishin Japanin ilmavoimille lisenssivalmistamia versioita. Yhdysvaltain laivastolle suunnitellun F-15N Sea Eaglen tarkoituksena oli korvata F-14 Tomcat -hävittäjät, mutta konetyyppi ei ikinä edennyt massatuotantoon. McDonnell Douglas on myös valmistanut häiveteknologiaa hyödyntävän F-15 Silent Eagle Strike Eaglen pohjalta. Sen ominaisuuksiin kuuluu irrotettavat aseruumat ja tutka-aaltoja imevä pinnoite. Sen oli tarkoitus kilpailla F-22 Raptorin ja F-35 Lightning II:en kanssa.
Vuonna 1981 Yhdysvaltain ilmavoimat tilasi McDonnell Douglasilta uuden rynnäkkökoneen, jonka tarkoituksena oli korvata vanhentunut F-111 Aardvark. Suunnittelutyön tuloksena syntyi vuonna 1986 ensilentonsa lentänyt ja vuonna 1988 palvelukäyttöön otettu F-15E Strike Eagle, jossa on yhdistetty hävittäjän ja rynnäkkökoneen ominaisuuksia. Kaksipaikkainen F-15E Strike Eagle on lento-ominaisuuksiltaan monipuolisempi ja kehittyneemmällä avioniikalla varustettu kuin tavallinen F-15 Eagle, mutta se on myös hankintakustannuksiltaan noin 40 prosenttia kalliimpi. Strike Eaglen pohjalta myös valmistettu myyntiversiot F-15I Israelin, F-15K Korean tasavallan, F-15S Saudi-Arabian ja F-15SG Singaporen ilmavoimille.
F-15I Ra'am (Salama) -ilmayliherruushävittäjä on Israelin ilmavoimien vaatimusten mukaisesti yhteistyössä Boeingin kanssa valmistettu erityistyyppinen F-15E Strike Eagle. pienoiskuva|Israelin ilmavoimien F-15I Ra'am Persianlahden sodan jälkeen Israelissa oltiin edelleen huolestuneita Irakin sodanaikaisista Scud-ohjushyökkäyksistä Israeliin ja päätettiin parantaa ilmavoimien pitkän matkan toimintakykyä. 1993 Israelissa laadittiin tiedustelu lentokonevalmistajille koskien kiinnostusta valmistaa Israelin tiedustelun mukainen hävittäjäkone. Lockheed Martin tarjosi F-16:a ja McDonnell-Douglas sekä F-15E:ä että F/A-18 Hornet:ia. 27. tammikuuta 1994 Israelin hallitus ilmoitti aikomuksistaan ostaa 21 Israelin vaatimusten mukaisesti varustettua F-15E:ä. Koneet nimettiin F-15I:ksi. 12. toukokuuta 1994 Yhdysvaltain hallitus valtuutti myymään 25 F-15:ä Israelille. Marraskuussa 1995 Israel osti loput neljä valtuutuksen mukaista F-15I-hävittäjää. Ensimmäinen Israelille toimitettava F-15I-hävittäjä suoritti ensilentonsa St.Louisissa Yhdysvalloissa Lambertin lentokentällä 12. lokakuuta 1997.
F-15I -hävittäjä eroaa yhdysvaltalaisesta F-15E:stä siinä, että se kykenee toimimaan sitä kauempana ja että siihen sisältyy israelilaisia laitetoimituksia. Ajatuksena on, että Israel olisi kyennyt vastaamaan paremmin sekä Irakin että Iranin uhkaan.
Niin F-15E kuin F-15I:kin kykenevät pudottamaan B83-ydinpommin, joka on 1,2 megatonnin maksimitehollaan Yhdysvaltain arsenaalin voimakkain.
Asiakkaat
Konetyyppiä on ostettu Yhdysvaltain lisäksi moneen maahan esim. Japani, Israel, Saudi Arabia, Etelä-Korea, Singapore, Qatar. Yhdysvaltain ilmavoimilla koneita on käytössä 249 kpl.
Suunnittelu
pienoiskuva|F-15A Eaglen ensimmäinen prototyyppi lennolla. Yhdysvallat aloittivat uuden hävittäjän suunnittelun 1960-luvulla Vietnamin sodasta saatuja oppeja hyödyntäen, nimellä F-X. Vuonna 1970 Neuvostoliiton ilmavoimien palvelukäyttöön otettiin MiG-25 Foxbat, joka oli suunniteltu torjumaan Yhdysvaltain ilmavoimien strategisia yliäänipommikoneita. Yhdysvallat eivät kuitenkaan tätä tienneet vaan olettivat sen olivan erittäin ketterä hävittäjä sen ulkomuodosta päätellen ja koska se muistutti erehdyttävästi F-X suunnitelmia, Yhdysvallat pelkäsivät jääneen asekilvassa jälkeen. Tämä kiihdytti F-X projektia. 23. joulukuuta 1969 Yhdysvaltain ilmavoimat päätti, että uuden konetyypin suunnittelija olisi McDonnell Douglas, vaikka myös Fairchild Aircraft ja North American Aviation olivat lähettäneet omien suunnittelijoidensa ehdotuksia ilmavoimien uudesta ilmaherruushävittäjästä.
F-15 Eaglen suunnittelu aloitettiin virallisesti 1. tammikuuta 1970, ja ensimmäinen valmistunut kone ilmestyi ilmavoimien kokoonpanohallista 26. heinäkuuta 1972 ja lensi ensilentonsa heti seuraavana päivänä. Päätös massatuotannon käynnistämisestä allekirjoitettiin 1. maaliskuuta 1973. Ensimmäinen valmistunut F-15 Eagle -laivue siirrettiin Luken lentotukikohtaan Arizonan osavaltiossa, jossa se saavutti täyden toimintakykynsä syyskuussa 1975. Perusmalli F-15A:n jälkeen ilmavoimien palveluskäyttöön otettiin F-15B vuonna 1973, F-15C ja F-15D vuonna 1979 ja F-15E vuonna 1988.
1980-luvun edetessä F-15 Eaglen rinnalle suunniteltiin ja valmistettiin joukko muita kilpailevia ilmaherruushävittäjiä, kuten ranskalainen Dassault Mirage 2000 ja neuvostoliittolainen MiG-29 Fulcrum. Yhdysvallat itse valmistiGeneral Dynamics F-16 Fighting Falconin täydentämään huomattavasti hintavampaa F-15 Eagleä.
F-15 Eagle suunnittelun pääperiaate oli "not a pound for air to ground", viitaten siihen että sen tuli olla puhdas ilmaherruushävittäjä ja sillä ei tule olla kykyä hyökätä maakohteita vastaan sillä tämä voisi heikentää sen ilmataistelukykyä. Se oliki ensimmäinen tällä periaattella valmistettu hävittäjä Yhdysvalloissa sitten North American F-86 Sabren sillä tämän jälkeen hävittäjät olivat pääosin joko torjuntahävittäjiä tai monitoimihävittäjiä. Tästä huolimatta F-15 Eaglen pohjalta valmistettiin myöhemmin monitoimihävittäjä joka sai nimekseen F-15E Strike Eagle.
Taistelukäytössä
pienoiskuva|left|Operaatio Aavikkokilpeen osallistuneita yhdysvaltalaisia F-15E Strike Eagle -hävittäjiä. F-15 Eagle osallistui ensimmäisen kerran sotatoimiin vuosina 1979–1981 käydyissä Israelin ja Libanonin välisissä rajakiistoissa, joiden aikana israelilaishävittäjät ampuivat alas kolmetoista MiG-21 Fishbediä ja kaksi MiG-25 Foxbatia. Vuonna 1981 kuusi israelilaista F-15 Eaglea osallistui operaatio Operaan, joka oli Israelin ilmavoimien suorittama ilmaisku rakennusvaiheessa olleeseen Osirakin ydinvoimalaan Irakissa. Vuoden 1982 Libanonin sodassa Israelin ilmavoimat saavuttivat yhteensä 92 ilmavoittoa, joista suurimman osan tekivät juuri F-15 Eaglet. Hävittäjien kerrotaan ampuneen alas muiden muassa 40 Syyrian ilmavoimien suihkuhävittäjää ja yhden syyrialaisen Aérospatiale Gazelle -helikopterin.
Yhdysvaltain ilmavoimien F-15 Eaglet osallistui sotatoimiin ensimmäistä kertaa vasta vuoden 1991 Persianlahden sodassa. Yhdysvaltalaiset F-15 Eaglet saavuttivat operaatio Aavikkomyrskyssä yhteensä 36 ilmavoittoa, joihin lukeutui noin kaksikymmentä Irakin ilmavoimien neuvostovalmisteisia hävittäjiä, kuusi Dassault Mirage F1 -hävittäjää, yksi Pilatus PC-9 -harjoituskone, yksi Iljušin Il-76 -kuljetuskone ja kaksi Mil Mi-8 -kuljetushelikopteria. Saudi-Arabian ilmavoimien F-15 Eaglet osallistuivat myös sotaan ja ampuivat alas kaksi irakilaista hävittäjää. Yhdysvaltain ilmavoimien F-15 Eaglet ovat osallistuneet sotatoimiin myös vuoden 1999 Kosovon sodassa, vuoden 2001 sotaan Afganistanissa ja vuoden 2003 Irakin sodassa, joissa niitä käytettiin pääasiassa maamaalien pommitustehtävissä.
Virallisten tietojen mukaan F-15 Eagle on historiansa aikana saavuttanut 101 ilmavoittoa menettämättä yhtään konetta ilmataistelussa toisia hävittäjäkoneita vastaan. Yhdysvaltain ilmavoimien laatiman suunnitelman mukaan F-15 Eagle on palvelukäytössä vuoteen 2025 saakka, minkä jälkeen jäljellä olevat koneet poistetaan ilmavoimien lentokonekalustosta. Koneita on päivitetty myös AN/APG-63(V)3 AESA-tutkalla, joka otettiin käyttöön F-15:ssa vuonna 2009. F-15 Eaglen C/D-malleja täydentämään on jo otettu käyttöön kehittyneempi F-22 Raptor.
Matti Pitkänen
Matti Keijo Juhani Pitkänen (s. 20. joulukuuta 1948 Ikaalinen) on suomalainen kilpahiihtäjä ja olympiavoittaja.
Innsbruckin 1976 talviolympialaisissa Pitkänen voitti kultaa 4 × 10 kilometrin viestissä Suomen joukkueen avausosuuden viestinviejänä. Henkilökohtaisessa 30 kilometrin kilpailussa hän sijoittui 13:nneksi. Lahden MM-kilpailuissa 1978 hän sijoittui kaikilla kolmella henkilökohtaisella matkalla neljänneksi. Viestissä Pitkänen hiihti ankkuriosuuden ja saavutti hopeaa Ruotsin Thomas Magnussonin karattua häneltä viimeisessä nousussa. Lake Placidin 1980 olympialaisissa Pitkänen hiihti 20. helmikuuta kolmannen osuuden 4 × 10 km:n viestissä, jossa Suomi voitti olympiapronssia. Hän sijoittui samoissa kisoissa 30 kilometrillä kuudenneksi ja 50 kilometrillä 11:nneksi.
Seuratasolla Pitkänen edusti Kyröskosken Pontta ja Ikaalisten Urheilijoita. Hän voitti 50 kilometrillä Suomen mestaruuden vuosina 1977 ja 1978. Vuoden 1978 saavutuksiin kuuluivat myös Holmenkollenin 50 kilometrin voitto sekä Ounasvaaran 15:n ja 50 kilometrin voitot.
Opetusministeriö myönsi Pitkäselle Pro Urheilu -tunnustuspalkinnon vuonna 2007.
Kalle Väänänen (kapellimestari)
Kalle Väänänen (30. maaliskuuta 1881 Kuopion maalaiskunta – 21. heinäkuuta 1936 Lahti) oli suomalainen sotilaskapellimestari ja musiikkiluutnantti, joka toimi Tampereen Rykmentin soittokunnan kapellimestarina vuosina 1920–1936. Alaikäinen soitto-oppilas murhasi despoottimaisena kouluttajana pidetyn Väänäsen. Hän on tiettävästi ainoa alaisensa surmaama suomalainen sotilaskapellimestari.
Väänänen oli syntyjään maanviljelijäperheestä. Hän opiskeli Helsingin filharmonisen seuran orkesterikoulussa vuosina 1902–1903 ja oli soittajana Helsingin filharmonisessa orkesterissa vuosina 1903–1911. Hän jatkoi musiikkiopintojaan Ilmari Krohnin johdolla ja Ochs-Eichelbergin konservatoriossa Berliinissä. Väänänen oli Kotkan Musiikkiystäväin orkesterin kapellimestari vuosina 1912–1914 ja Helsingin kaupunginorkesterin jäsen 1915–1920, minkä jälkeen hänestä tuli Tampereen Rykmentin soittokunnan kapellimestari. Hän sai vuonna 1921 musiikkivänrikin ja vuonna 1925 musiikkiluutnantin sotilasarvon. Rykmentti toimi Hennalan kasarmialueella Lahdessa.
Useat Tampereen Rykmentin soittokunnassa 1930-luvulla palvelleet ovat muistelmissaan kuvailleet Väänästä despootiksi, joka piinasi nuoria soitto-oppilaita perusteettomilla ja tarkoituksettomilla rangaistuksilla. Lopulta heinäkuussa 1936 soitto-oppilas Urho Rantala (s. 1919) ampui Väänästä pistoolilla kasarmin pihalla kesken koristeistutuksen kitkemistöiden. Rantala ampui Väänästä ensin kahdesti ja vielä kolmannen kerran tämän juostessa pakoon. Väänänen kuoli samana iltana Lahden sairaalassa. Erään tiedon mukaan murhan motiivina olisi ollut se, että Väänänen oli pitänyt Rantalaa kahden vuoden ajan toisarvoisissa tehtävissä antamatta hänelle omaa soitinta, toisen tiedon mukaan se, että Väänänen olisi rangaistuksena määrännyt Rantalan tekemään ylimääräisiä signaalitorviharjoituksia iltaisin. Rantala tuomittiin ensin siviilituomioistuimessa taposta neljän vuoden vankeuteen, mutta sotilastuomioistuin muutti rikosnimikkeen murhaksi ja korotti tuomion kahdeksaan vuoteen. Presidentti Kyösti Kallio armahti hänet vuoden 1938 lopussa.
Clifford Glenwood Shull
Clifford Glenwood Shull (23. syyskuuta 1915 – 31. maaliskuuta 2001) oli yhdysvaltalainen fyysikko. Hänelle myönnettiin vuonna 1994 Nobelin fysiikanpalkinto työstään neutronisironnan parissa, erityisesti neutronidiffraktion. Hän suoritti perusopintonsa Carnegie Techissä ja jatkoi New Yorkin yliopistossa. Palkintoon johtaneet tutkiuksensa hän teki Tennesseessä Oak Ridge National Laboratories vuosina 1946–1955. Vuodesta 1955 eläkkeelle jäämiseensä hän oli professorina MIT:ssä.
Pulu (täsmennyssivu)
Pulu voi tarkoittaa ainakin seuraavia:
Euroopan oikeusasiamies
Euroopan oikeusasiamies valvoo hallinnon laillisuutta Euroopan unionissa eli käsittelee kanteluja yhteisön toimielinten ja laitosten toiminnassa ilmenneistä epäkohdista, lukuun ottamatta unionin tuomioistuimen ja yhteisön ensimmäisen oikeusasteen tuomioistuimen lainkäyttötoimintaa.Euroopan parlamentti nimittää oikeusasiamiehen parlamentin toimikaudeksi.
Oikeusasiamies suorittaa kantelun perusteella perusteltuina pitämänsä tutkimukset. Oikeusasiamies pyrkii sovintoratkaisuun, mutta mikäli sovinta ei synny jo tutkimusvaiheessa, oikeusasiamies voi ryhtyä toimenpiteisiin ja esittää suosituksia asianomaiselle toimielimelle. Toimielimen on annettava oikeusasiamiehelle lausuntonsa kolmen kuukauden kuluessa, minkä jälkeen oikeusasiamies voi antaa asiasta kertomuksen Euroopan parlamentille ja asianosaiselle toimielimelle.
Kanteluoikeus on unionin kansalaisen perusoikeus. Kanteluoikeus on lisäksi kaikilla niillä luonnollisilla henkilöillä, yrityksillä, yhdistyksillä ja muilla elimillä, joiden asuin- tai kotipaikka on jossakin unionin jäsenvaltiossa. Oikeusasiamies voit ottaa asioita käsiteltäväkseen myös omasta aloitteestaan, ja oikeusasiamiehen tehtävänä on puuttua yhteisössä ilmenevään huonoon hallintoon.
Oikeusasiamiehen toimisto perustettiin Maastrichtin sopimuksella vuonna 1992. Euroopan oikeusasiamiehen tehtävänä on tutkia Euroopan unionin toimielimiä, elimiä ja laitoksia vastaan tehtyjä kanteluita. Oikeusasiamies ottaa vastaan kanteluja kaikilla EU:n virallisilla kielillä. Oikeusasiamiehenä toimii irlantilainen Emily O'Reilly. Ensimmäinen Euroopan oikeusasiamies oli suomalainen Jacob Söderman vuosina 1995–2003.
Little Joe II
thumb|Little Joe II Little Joe II oli Apollo-avaruusohjelmassa käytetty kantoraketti, jolla testattiin Apollon pelastautumisjärjestelmää ja komentomoduulin laskeutumisjärjestelmää. Little Joe II:ta käytettiin kaikkiaan viidessä testissä elokuun 1963 ja tammikuun 1966 välisenä aikana. Testit tehtiin White Sands Missile Rangen rakettialueella New Mexicossa.
Yhdistyneiden kansakuntien lippu
thumb|Yhdistyneiden kansakuntien lippu Yhdistyneiden kansakuntien lippu on YK:n vuoden 1947 yleiskokouksen hyväksymä lippu. Siinä on sinisessä kentässä maailmankartta kuvattuna oikea­keski­pituisessa taso­projektiossa Pohjoisnapa keski­pisteenä, ja kartta­kuvaa reunustavat oliivipuun oksat. Symbolit kertovat järjestön päätehtävästä, maailmanrauhan edistämisestä. Lipun vaaleansinistä pohjaväriä kutsutaan myös "YK:n siniseksi", ja tämä väri onkin muotoutunut valkoisen värin ohella rauhan väriksi.
Monet kehitysmaat ja järjestöt ovat ottaneet mallia Yhdistyneiden kansakuntien lipusta. YK:n alaisuudessa toimivien järjestöjen, mm. Unescon, Unicefin, WHO:n ja IAEA:n liput on johdettu suoraan YK:n lipusta. Valtiolipuista mm. Somalian tähtilippu, jossa on valkoinen tähti vaaleansinisellä pohjalla, on saanut vaikutteita YK:n lipusta.
Kättely
thumb|Valtionjohtajat kättelemässä sopimuksen vahvistukseksi. thumb|[[Tennisottelun päätteeksi ottelijat kättelevät.]] Kättely eli kätteleminen on tervehdystapa, jossa osapuolet puristavat toistensa käsiä.
Historia
Kättely on historiallisesti lähinnä eurooppalainen tapa. Jo antiikin Kreikan Peloponnesoksella käteltiin tervehdittäessä, ja roomalaiset omaksuivat tavan kreikkalaisilta uskollisuuden ja luotettavuuden osoitukseksi. Keskiajalla kättelystä tuli Euroopassa sopimuksen vahvistusele ja ystävyyden osoituksen muoto. Kättely tervehdysmuotona oli erityisen suosittua Englannissa, mistä sen suosio levisi manner-Eurooppaan 1800-luvulla yhteiskunnallisen tasa-arvoistumisen myötä. Alimmat sosiaaliluokat omaksuivat kättelyn 1900-luvulla.
Kättelytapoja
thumb|Venäjän presidentti [[Vladimir Putin (oik.) hallitsee kättelytilannetta nostamalla toisen kätensä vastapuolen (Yhdysvaltain presidentti George W. Bush) käden päälle. Ele voi viestiä myös läheisyyttä.]] Käden asennolla voidaan viestiä arvojärjestystä. Tasa-arvoisuutta viestittävien kättelijöiden kädet ovat samassa tasossa ja osapuolet pyrkivät puristamaan yhtä lujaa. Hallitseva osapuoli pyrkii pitämään kättään vastapuolen käden yläpuolella, kämmen hiukan alaspäin. Tästä on tullut kieleen nimitys yliote, jolla viitataan voitolla olemiseen. Jos toinen osapuoli ei halua tulla alistetuksi, voi hallitseva kättely-yritys tuntua hänestä loukkaavalta. Alistuva osapuoli pitää kättään alaotteessa kämmen ylöspäin, eikä purista kovin lujaa. Myös herkkiä käsiään suojelevat ihmiset, kuten muusikot tai kirurgit, saattavat käyttää alaotetta kätellessään.
Korostetun hallitsevan, kämmen kokonaan alaspäin olevan kädenojennuksen voi riisua aseista asettamalla toisen kätensä vastapuolen käden päälle, tai jopa tarttumalla häntä ranteesta.
Kättelevien ihmisten kuvassa näyttää usein siltä kuin kuvassa vasemmalla oleva olisi dominoiva, sillä hänen kätensä peittää oikealla seisovan osapuolen käden. Tämän vuoksi poliittiset johtajat usein pyrkivät kätellessään seisomaan kuvan vasemmalla puolella.
Toisen osapuolen käteen kahdella kädellä tarttuminen (”käsihalaus”) osoittaa kiinnostusta ja ystävällisyyttä, mutta joskus se voi tuntua vastaanottajasta liian läheiseltä. Toisella kädellä voi tarttua vastapuolta myös ylempää käsivarresta: mitä ylempää, sitä läheisempi kontakti.
Rajoituksia
Terveysalan ihmiset neuvovat välttämään kättelemistä flunssa-aikoina, koska virukset ja bakteerit leviävät käsien kautta nopeasti.
Charles Reade
pienoiskuva|Charles Reade Charles Reade (1814–1884) oli brittiläinen kirjailija. Hänen tuotantonsa käsittää näytelmiä ja dokumenttiromaaneja, joissa hän käsittelee yhteiskunnallisia kysymyksiä. Readen tunnetuin pääteos on vuonna 1861 julkaistu, 1400-luvulle sijoittuva romaani The Cloister and the Hearth. Se ilmestyi suomeksi nimellä Luostari ja kotiliesi vuonna 1923. Hänen muita teoksiaan ovat ainakin It Is Never Too Late to Mend (1856) ja Hard Cash.
Jacques Sylla
Jacques Sylla (1946 – 26. joulukuuta 2009) oli madagaskarilainen poliitikko. Hän oli maan pääministerinä 2002–2009.
Sylla nimitettiin Madagaskarin pääministeriksi vuonna 2002. Tätä ennen hän oli toiminut muina ministereinä, muun muassa ulkoministerinä. Sylla syrjäytettiin vuoden 2009 vallankaappauksessa muun hallinnon kanssa. Hänen korvaajakseen nimitettiin Monja Roindefo. Sylla kuoli joulukuussa 2009 pitkään sairauteen.
Roy Lee Johnson
Roy Lee Johnson (s. 31. joulukuuta 1938 Centralhatchee, Georgia, Yhdysvallat) on yhdysvaltalainen R&B- ja soul-muusikko. Hän on sekä laulunkirjoittaja, laulaja että kitaristi. Johnson tunnetaan parhaiten kappaleestaan ”Mr. Moonlight”, jonka on levyttänyt muun muassa The Beatles.
Suuren voimamme tunteminen
Suuren voimamme tunteminen, toiselta otsikoltaan Ymmärtävä tunteminen, on gnostilainen kirjoitus, joka tunnetaan Nag Hammadin kirjastosta (koodeksi VI, kirja 4). Se on kirjoitettu koptin kielen sahidin murteella, ja perustuu todennäköisesti kreikankieliseen alkutekstiin. Kirjoitus on ajoitettu mahdollisesti toisen vuosisadan loppupuolelle.
Suuren voimamme tunteminen on melko vaikeaselkoinen teksti. Kirjoitus kuvaa maailman historian, käsittäen luomisen ja maailmanlopun välisen ajan. Tämä aika jakaantuu lihalliseen ja sielulliseen aikaan. Lihallisen ajan keskeinen tapahtuma on vedenpaisumus, sielullisen ajan puolestaan ”Suuren Voimamme” tuntevan opettajan, joka on mahdollisesti Jeesus, saapuminen. Lopun ajat tapahtumat alkavat Rooman valtakunnan käymän juutalaissodan myötä. Maailmanlopussa Suuren Voiman tuntevat sielut pelastuvat ja muut sielut tuhotaan.
Munasarjojen monirakkulaoireyhtymä
Munasarjojen monirakkulaoireyhtymä tai PCO-oireyhtymä (PCOS) on naisilla esiintyvä oireyhtymä, johon liittyy kuukautiskierron harventuminen, kuukautisvuodon puuttuminen ja pitkittyminen, miestyyppinen liikakarvoitus ja kaljuuntuminen, akne, keskivartalopainotteinen ylipaino ja hedelmättömyys.
Oireyhtymää on myös kutsuttu termeillä monirakkulainen munasarjaoireyhtymä, polykystinen munasarjaoireyhtymä ja polykystinen munasarjatauti (PCOD). PCOS ei kuitenkaan kohdistu vain munasarjoihin eikä kaikilla potilailla ole tavallista enempää munasarjarakkuloita.
PCO-oireyhtymän selittää hormonaalinen häiriö, mutta selviä perussyitä ei tiedetä.
Esiintyvyys
PCO-oireyhtymän vallitsevuus on suomalaisilla lisääntymisikäisillä naisilla noin 5–15 %. Maailmanlaajuisesti noin 1,7 %:lla eli 66 miljoonalla naisista oli PCOS (NIH-kriteerit) vuonna 2019. Vallitsevuus kasvoi vuodesta 2010 vuoteen 2019 noin 10 %.
Hormonaaliset tekijät
PCO-oireyhtymän taustalla on muutoksia estrogeeneissa, progesteronissa, androgeeneissa, follikkelia stimuloivassa hormonissa (FSH), luteinisoivassa hormonissa (LH), gonadotropiineja vapauttavassa hormonissa (GnRH), antimülleriaanisessa hormonissa (AMH), insuliinissa, IGF-1:ssä ja kasvuhormonissa sekä hormoneja veressä kuljettavista proteiineista ainakin SHGB:ssa ja IGFBP-1:ssä. Myös CYP17-entsyymin häiriöillä tai muilla lisämunuaisten häiriöillä voi olla osuutta oireyhtymän kulussa.
Hyperinsulinemia eli veren korkea insuliinipitoisuus johtuu insuliiniherkkyyden heikentymisestä kaikissa kudoksissa. Insuliini lisää androgeenien eritystä munasarjoista ja LH-eritystä aivolisäkkeestä sekä vähentää SHBG- ja IGFBP-1-synteesiä maksassa.
Estrogeenien kokonaispitoisuus on pitkäaikaisesti korkea ja progesteronin matala. Estrogeeneista estronipitoisuus kasvaa perifeerisen androgeenikonversion myötä, mutta estradiolipitoisuus lähinnä vähenee. LH:n eritys on lisääntynyt, mutta FSH:n joskus jopa vähentynyt. Estrogeenit herkistävät aivolisäkkeen solut GnRH:lle.
SHBG:n lasku lisää vapaan testosteronin pitoisuutta ja IGFBP-1:n lasku vapaan IGF-1:n pitoisuutta.
Muut tekijät
Jotkin geneettiset tekijät luultavasti vaikuttavat PCOS:n riskiin ja kulkuun. Suvuttaista esiintymistä on havaittu, mutta periytymistapaa ei tunneta hyvin. Maantieteellisesti PCO-oireyhtymän (NIH-kriteerit) ikävakioitu esiintyvyys on pienin etenkin keski-ja etelä-Afrikassa, itä-Euroopassa ja keski-Aasiassa ja esiintyvyys suurin länsi-Euroopassa, Yhdysvalloissa, Australiassa ja Japanissa. Liikakarvoitus-oire (hirsutismi) on yleisempi eteläeurooppalaisilla kuin pohjoiseurooppalaisilla tai aasialaisilla. Riskiin vaikuttavia ympäristötekijöitä luultavasti on, mutta näitä ei juuri tunneta.
Oireet
Oireet ja niiden vaikeusaste vaihtelevat hyvinkin paljon. Vaikeusluokituksia ei käytetä. Oireyhtymä ilmenee yleensä murrosiässä ja on kulultaan krooninen. Karvankasvu voi lisääntyä nopeasti muutaman kuukauden aikana. Oireilla on taipumusta lievittyä noin 40. ikävuoden jälkeen. Spontaania paranemista ei pääsääntöisesti esiinny.
Pääoireisiin kuuluvat seuraavat:
Munasarjamuutokset
Anovulaatio on lapsettomuusoireen pääasiallinen syy, vaikkakin myös kohdun limakalvomuutoksilla voi olla siihen osuutta.
Sairaudet
Kohonneen verenpaineen riski on noin 2–3-kertainen. Rasva-aineenvaihdunnan häiriö (dyslipidemia) on myös tavallisempaa, erityisesti matala HDL-kolesterolipitoisuus ja korkea triglyseridipitoisuus (hypertriglyseridemia).
PCO-oireyhtymään liittyy myös kohonnut riski useampaan sairauteen, kuten ateroskleroosin aiheuttamat sydän- ja verisuonitaudit, tyypin 2 diabetes (noin 5–10-kertainen riski), laskimotukos (noin 1.5–2-kertainen riski), aivohalvaus (noin 2), kilpirauhassairaudet (noin 3), astma (noin 1,5), masennus (noin 3), ahdistuneisuushäiriö (noin 1,4) ja migreeni (noin 2). Kohtusyövän riski on myös noin 2–6 kertainen, mutta lihavuuden itsenäinen vaikutus voi olla tässä merkittävä. Raskausdiabeteksen riski on kohonnut lähinnä lihavuuden ja keskenmenon riski lihavuuden ja hyperinsulinemian vuoksi. PCOS voi myöhäistää vaihdevuosi-ikää, jolloin sydän- ja verisuonitautien riski voi kohota odotettua vähemmän. Myös mielenterveysriskit liittyvät lähinnä metaboliseen sairastavuuteen. PCOS-potilailla on myös lähinnä keskivartalolihavuuden vuoksi enemmän uniapneaa.
Ehkäisy
PCO-oireyhtymän ilmaantumista ehkäiseviä menetelmiä ei tunneta.
Strategia
PCO-oireyhtymän tunnistaminen voi olla oirevaihtelun vuoksi haastavaa, vaikka tila onkin varsin yleinen. Hoitoon hakeutumisen aiheita ovat esim. vaikeat kuukautishäiriöt (erityisesti pitkittyneet vuodot ja ylimääräiset tiputteluvuodot), kasvankasvun lisääntyminen muutaman kuukauden sisällä ja lapsettomuus. Myös oireyhtymän epäily herää usein gynekologisella vastaanotolla näistä oireista.
Diagnoosi perustuu haastatteluun, kliiniseen tutkimukseen, gynekologiseen kaikututkimukseen ja verinäytteen laboratoriotutkimuksiin. Huomattavaa on, että diagnoosia ei aseteta, jos kuukautiskierron alusta on vasta alle 3 vuotta.
Muussa tapauksessa diagnoosi voidaan vahvistaa, jos muut syyt on poissuljettu ja havaitaan kaksi seuraavasta kolmesta kriteeristä:
Poissuljettavat syyt
PCOS voi oirekuvaltaan muistuttaa ainakin kilpirauhastauteja, hyperprolaktemiaa, androgeenejä erittäviä kasvaintauteja, lisämunuaisten toimintahäiriöitä (esim. synnynnäinen lisämunuaishyperplasia eli CAH tai Cushingin oireyhtymä) ja syömishäiriöitä. Nämä suljetaan pois PCOS-epäilyn vahvistamiseksi. Myös valproaattilääkitys voi aiheuttaa oireyhtymää muistuttavan tilan.
Hyperandrogenismin selittää PCOS noin 40–80 %:ssa tapauksista. Harvinaisempia syitä ovat munasarjojen stroomahyperplasia, hypertekoosi, munasarjojen androgeenikasvaimet, myöhäissyntyinen lisämunuaishyperplasia, lisämunuaiskasvaimet, Cushingin oireyhtymä, akromegalia ja idiopaattinen hirsutismi.
Kemialliset tutkimukset
Hormoneista testosteroni kannattaa mitata, kun potilaalla on hirsutismia tai aknea. Vapaa testosteroni on tarkempi kuin kokonaistestosteroni. FSH- ja LH-pitoisuuksien mittaaminen auttaa kuukautishäiriön syyn selvittämisessä.
Sydän- ja verisuonitautien riskin arvioimiseksi ja diabeteksen tunnistamiseksi mitataan lipidit eli ainakin kokonaiskolesteroli, HDL-kolesteroli, LDL-kolesteroli ja triglyseridit, ja paastoglukoosi, sekä kahden tunnin sokerirasituskoe, jos potilaalla on riskitekijöitä (lihavuus, diabetesta suvussa, aiemmin raskaudenaikainen diabetes).
Prolaktiinin mittaaminen sulkee pois hyperprolaktinemian ja TSH:n mittaaminen kilpirauhasen vajaatoiminnan. 17-hydroksiprogesteronin mittaaminen sulkee pois synnynnäisen lisämunuaisen liikakasvun.
Gynekologinen kaikututkimus
PCO-oireyhtymää tai muuta gynekologista ongelmaa epäiltäessä tehdään yleensä kaikututkimus emättimen kautta mahdollisimman parhaan kuvanlaadun saamiseksi. Vain hyvin korkealla olevat rakenteet täytyy kuvata erikseen alavatsan läpi.
Monirakkulaisuus näkyy munasarjan kaikukuvassa mustana eli harvakaikuisena helminauhana. Kaikututkimustulos ei yksinään vahvista diagnoosia – erityisesti, kun kuukautisten alkamisesta on noin alle 8 vuotta.
Hoito
PCO-oireyhtymään ei ole parantavaa hoitoa, mutta oireisiin ja oireyhtymään liittyviin tautiriskeihin voidaan hyvinkin vaikuttaa. Hoito perustuu yleensä lihavuuden hoitoon, liikuntaan ja hormonilääkehoitoon, ja lapsettomuushoidot aloitetaan tavallista varhaisemmin.
Seuranta
Lipidien (ainakin HDL- ja LDL-kolesteroli, triglyseridit), verensokerin ja verenpaineen mittaaminen noin 1–2 vuoden välein auttaa havaitsemaan diabeteksen, rasva-aineenvaihdunnan häiriön ja kohonneen verenpaineen aikaisessa vaiheessa ja ehkäisemään niiden aiheuttamia sairauksia. Diabeteksen varhaiseksi toteamiseksi myös kahden tunnin sokerirasituskoe on aiheellinen noin 2–3 vuoden välein, kun potilas on ylipainoinen (painoindeksillä yli 25) tai hänellä on muita diabeteksen riskitekijöitä.
Elintapahoito
Laihduttaminen normaalipainoon (painoindeksillä 20-25 kg/m2) tai ainakin 5–10 % säännöllistää kuukautiskiertoa, vähentää karvankasvua, vähentää alkuraskauden keskenmenoja ja muita raskausriskejä, vähentää tyypin 2 diabeteksen ja sepelvaltimotaudin riskiä ja muita tautiriskejä sekä lisää ovulaatio-induktiohoidon vaikuttavuutta. Liikunta lisää insuliiniherkkyyttä ja ehkäisee ainakin tyypin 2 diabetesta ja lihavuutta.
Lääkehoito
Yhdistelmäehkäisypillerit säännöllistävät kuukautiskierron ja vähentävät liikakarvoitusta – poikkeuksena etinyyliestradioli-sytoproteroniasetaatti-yhdistelmän (35 µg) käyttöä ei suositella laskimotukos- ja muiden riskien vuoksi. Keltarauhashormonit, kuten dydrogesteroni, noretisteroni ja lynestrenoli, jaksottain käytettynä (esim. kiertopäivinä 15–24) estävät kohdun limakalvon liikakasvua. Myös antiandrogeeni ehkäisypillerin lisänä (esim. syproteroniasetaatti 50 mg kiertopäivinä 1–10) vähentää miestyyppistä liiallista karvankasvua.
Spironolaktoni annoksella 100–200 mg vuorokaudessa (veren natrium- ja kaliumpitoisuuksia seuraten) vähentää liiallista karvankasvua ehkäisypillerihoitoon yhdistettynä. Metformiini voi elintapahoitoon (ja ovulaatioinduktiolääkkeeseen) yhdistettynä edistää ovulaatioita, hedelmöittymistä ja laihduttamista, lisätä elävänä syntyvien lasten määrää ja vähentää energia-aineenvaihdunnan riskitekijöitä. Metformiini lopetetaan, kun raskaustesti on positiivinen. Lapsettomuushoidoissa käytetään ensisijaisesti aromataasin estäjiä, kuten letrotsolia, jotka estävät estrogeenin tuotantoa munasarjoissa ja lisäävät näin gonadotropiinien eritystä ja munarakkuloiden kasvua. Toissijaisesti lapsettomuuteen on käytetty suoraan gonadotropiineja injektioina.
Kajoava hoito
PCO-oireyhtymän aiheuttaman lapsettomuuden hoidossa voidaan käyttää toissijaisesti myös munasarjojen polttohoitoa, joka tapahtuu vatsaontelon tähystyksessä. Polttohoidolla on gonadotropiinihoitoa pienempi monisikiöraskauden riski ja halvempi hinta. Jos ovulaatioita ei edelleenkään saada aikaan, mahdollisuutena on koeputkihedelmöitys.
Historia
PCOS-diagnoosin kriteerit ovat muuttuneet ajansaatossa seuraavasti:
Nykyiset Rotterdam-määritelmät ovat siis laajempia kattaen myös potilaita, joilla ei ole liikaa androgeeneja. Tutkimuksia tulkittaessa onkin tärkeää tietää, mitä tapausmääritelmää on käytetty, sillä tulokset eivät ole välttämättä yleistettävissä eri kriteerien välillä.
Vaasan kaupunginkirjasto
Vaasan kaupunginkirjasto on Vaasassa toimiva yleinen kirjasto. Se on toiminut vuosina 1967–2017 Pohjanmaan maakunnan maakuntakirjastona. Vuoden 2018 alusta alkaen Vaasan kaupunginkirjasto hoitaa opetus- ja kulttuuriministeriön määräämää yleisten kirjastojen alueellista kehittämistehtävää Pohjanmaan sekä Etelä- ja Keski-Pohjanmaan alueilla.
Kaupunginkirjastoon kuuluu pääkirjaston lisäksi kuusi lähikirjastoa, kirjastoauto Rölli sekä yksi potilaskirjasto. Kaupunginkirjastoa johtaa kulttuuri- ja kirjastotoimenjohtaja Sanna Bondas.
Tetumin kieli
Tetumin kieli (omakielinen nimi: tetun ) on Itä-Timorin tärkein alkuperäiskieli ja portugalin ohella toinen virallinen kieli. Sitä puhutaan Itä-Timorin ohella myös Timorin saaren Indonesialle kuuluvalla puolella. Vuonna 2011 tetumia äidinkielenään puhui 400 000 indonesialaista ja 63 500 itätimorilaista. Lisäksi tetumia puhuu toisena kielenä 50 000 ihmistä. Kieli jaetaan perinteisesti kolmeen murteeseen: itäinen, pohjoinen ja eteläinen.
Tetumia kirjoitetaan latinalaisin aakkosin. Uusi testamentti on käännetty tetemiksi vuonna 2013.
Vaasan kaupunginkirjasto
Historiaa
Uusi kirjasto, Waasan Kaupunginkirjasto (Stadsbibliotheket) aloitti toimintansa vuonna 1851. Kaupunginkirjasto ei toiveista huolimatta profiloitunut koko kansan kirjastoksi, ja kaupungissa heräsi ajatus vielä uuden kirjaston, kansankirjaston perustamisesta. Kansankirjasto avattiin vuonna 1863, ja vuonna 1911 nimi muuttui kaupunginkirjastoksi.
Tetumin kieli
Tetum ja tetum prasa
Aidon alkuasukastetumin ohella Itä-Timorissa puhutaan tetum prasaa, joka on kreolisoitunutta tetumia. Sen kielioppi on yksinkertaisempi kuin varsinaisen tetumin, ja se sisältää runsaasti lainasanoja indonesian kielestä, portugalista ja paikallisista alkuasukaskielistä (ennen muuta vuoristoalueilla puhutusta tetumin sukukielestä mambaista, joka on Itä-Timorin toiseksi puhutuin paikalliskieli heti varsinaisen tetumin jälkeen). Tetum ja tetum prasa lasketaan omiksi kielikseen ja ne ovat toistensa lähisukukieliä.
Vaasan kaupunginkirjasto
Pääkirjasto
Vaasan kirjasto toimi alkuun usein vaihtuvissa tiloissa, muun muassa kirjakauppojen yhteydessä, Vaasan kaupungintalossa ja jopa kirjastonhoitajien kotona. Nykyisin kaupunginkirjaston pääkirjasto toimii Kirjastonkadulle vuonna 1936 valmistuneessa, arkkitehtien Carl Schoultz, Einar Flinckenberg ja Ingvald Serenius suunnittelemassa talossa, jota vuosituhannen vaihteessa laajennettiin. Kirjastorakennuksessa toimi alun perin myös maakunta-arkisto. Tyylillisesti vanha osa on sekoitus 1920-luvun klassismia ja uutta funktionalismia.
Tetumin kieli
Vokaalit
Vokaalit [a], [e], [ɛ], [i], [o], [ɔ] ja [u] voivat esiintyä myös nasaalisena.
Vaasan kaupunginkirjasto
Pääkirjasto
Kirjasto avattiin nykyisessä laajennetussa ja peruskorjatussa muodossaan 4.9.2001. Presidentti Halonen puolisoineen oli mukana kirjaston vihkiäisissä lokakuussa 2001. Vanhan osan korjauksen ja uudisrakennuksen suunnitteli arkkitehtitoimisto Lahdelma & Mahlamäki Helsingistä; sisustuksen helsinkiläinen Gullsten & Inkinen. Kirjaston suunnittelutyö vei useamman vuoden ja henkilökunta sai olla mukana suunnittelussa. Nykyisin kirjastossa on käytettävissä 5245 neliömetriä.
Tetumin kieli
Vokaalit
Lähde:
Tippu Tip
Tippu Tip (myös Tippu Tib, oikea nimi Mohammed bin Hamed, n. 1838 – 14. kesäkuuta 1905 ) oli afrikkalainen orjakauppias. Hän rakensi mahtavan kauppaverkoston Itä-Afrikkaan. Tippu Tip kävi kauppaa myös muilla artikkeleilla ja omisti suuria plantaaseja Sansibarissa, jonka sulttaanin suojeluksessa hän oli.
Tetumin kieli
Konsonantit
Lähde:
Vaasan kaupunginkirjasto
Pääkirjasto
Pääkirjastossa on useita taideteoksia, joista suurin osa on lainassa Pohjanmaan museolta.
Tippu Tip
Elämäkerta
220px|thumb|vasen|Tippu Tipin talo Sansibarin [[Kivikaupunki|Kivikaupungissa.]] 250px|thumb|Tippu Tip maalauksessa sansibarilaisessa museossa. Tippu Tip syntyi lähellä Sansibaria vuoden 1840 paikkeilla. Hänen isänsä Mohammed ben Juma oli rikas ja vaikutusvaltainen kauppias, jonka poliittiset kytkökset ulottuivat nykyisen Tansanian mannermaalle saakka. Tippu Tip itse alkoi osallistua isänsä kauppatoimintaan jo 12-vuotiaana. 20-vuotiaana hän puolestaan lähti omille kaupparetkilleen, jotka ulottuivat Tanganjikajärven etelärannikolle. Hän matkusti myös mahdollisesti Kongongin alueelle jo ennen 1860-lukua. Kauppamatkat sujuivat yleensä rauhallisesti, mutta Tippu Tip oli valmis ajamaan etujaan myös väkivaltaisesti. Hänen lempinimensä Tippu Tip tuleekin hänen aseidensa pitämästä äänestä, ”tip-tip”.
Tetumin kieli
Sanastoa
Lukusanat 1–10 tetumiksi:
Vaasan kaupunginkirjasto
Lähikirjastot
Palosaaren kirjasto perustettiin elokuussa 1901. Vuonna 1929 se sai oman, arkkitehti Carl Schoultzin piirtämän kirjastotalon, Palosaaren torin laidalle. Palosaaren kirjastossa aloitettiin lukukoiratoiminta Vaasassa ja kirjastoon ovat muutenkin koirat tervetulleita.
Tippu Tip
Elämäkerta
Saavutettuaan mainetta kauppatoiminnallaan Tippu Tip alkoi saada tukea Tarya Topanilta, joka johti rikkaita intialaisia sijoittajia Sansibarissa. Vuonna 1870 Tippu Tip lähti matkalle Kongoon, jossa hänen vaikutusvaltansa kasvoi kauppiaasta paikalliseksi hallitsijaksi. Kasongosta tuli vuonna 1875 hänen toimintansa keskus. Sieltä käsin hän hallitsi alaisiaan, jotka kuljettivat norsunluuta hänelle ja suoraan Tarya Topanille Sansibariin. Norsunluuta saatiin paitsi kaupalla ja metsästyksellä, myös hyökkäämällä paikallisiin kyliin ja ottamalla norsunluuta pantiksi. Norsunluun kuljettamiseen käytettiin orjia.
Vaasan kaupunginkirjasto
Lähikirjastot
Myös Sundomin kirjasto avattiin 1901. Kirjasto toimi 60 vuotta koulun yhdessä luokkahuoneessa, kunnes se sai vuonna 1961 paremmat tilat uuden kansakoulun yhteydestä. Vuonna 2008 Sundomin kirjasto sai varta vasten sille suunnitellut tilat uudesta koulurakennuksesta. Kirjasto muutettiin omatoimikirjastoksi 2017 ja kirjastoa pääsee käyttämään laajennetuin aukioloin myös iltaisin ja viikonloppuisin.
Tippu Tip
Elämäkerta
Tippu Tipin hallitsema Kasongo alkoi saada valtion piirteitä. Henry Morton Stanleyn saapuessa alueelle lokakuussa 1876 Tippu Tip antoi tämän käyttöön joukkojaan, joiden avulla tämä pääsi matkaamaan alavirtaan Lualabajokea. Tippu Tip hyötyi siitä siten, että hänen vaikutusvaltansa levisi retkikunnan mukana pohjoiseen. Hän asetti paikallisten johtoon päälliköitä, piti yllä teitä, sääteli norsunmetsästystä ja tuki islamin levitystä. Vuonna 1882 käydessään Sansibarissa hän suostui hallitsemaan alueitaan Sansibarin sulttaanin edustajana.
Vaasan kaupunginkirjasto
Lähikirjastot
Huutoniemen kirjasto perustettiin 1958 ja sekin sai uudet tilat Huutoniemen uuden koulun myötä 1999. Kirjasto ja nuorisopalvelut aloittivat yhteistyön kirjaston tiloissa syksyllä 2016 ja tilan uudeksi nimeksi tuli Kohtaamispaikka Huudi. Huudilla on sekä kirjaston että nuorisopalveluiden toimintaa.
Tippu Tip
Elämäkerta
Tippu Tipin johtamat swahilikauppiaat päätyivät lopulta yhteenottoihin eurooppalaisten kilpailijoidensa kanssa. Swahilit voittivat nämä Boyomaputouksella käydyssä taistelussa vuonna 1886, mutta Tippu Tip piti kuitenkin eurooppalaisten voittamista kokonaan mahdottomana. Hän liittoutuikin Stanleyn välityksellä Kongon vapaavaltion kanssa, ja hänestä tuli Boyomaputouksien alueen kuvernööri Leopold II:n alaisuudessa. Leopold II:ta alettiin kuitenkin painostaa hylkäämään orjakauppiasliittolaisensa. Belgialaiset kävivätkin sotaan ”arabi”-kauppiaita vastaan vuosina 1892–1895. Belgialaiset valtasivat Tippu Tipin hallitsemat alueet, ja sodan uhreihin kuului muiden mukana Tippu Tipin poika Sefu. Tippu Tip asui sittemmin Sansibarissa, jossa hän kirjoitti muistelmansa. Hän kuoli malariaan vuonna 1905.
Vaasan kaupunginkirjasto
Lähikirjastot
Suvilahdessa on ollut kirjasto vuodesta 1980. Kirjasto sai uudet tilat Suvilahden koulun yhteyteen vuonna 2007. Kirjasto toimii kombikirjastona ollen sekä koulukirjasto että alueen asukkaiden lähikirjasto.
Variskan koulun yhteyteen Ristinummelle avattiin kirjasto vuonna 1990. Variska on aktiivinen kaupunginosakirjasto, joka tekee paljon kouluyhteistyötä.
Vuoden 2013 kuntaliitos toi Vaasan kaupunginkirjaston yhteyteen toisenkin Suomen vanhimpiin kuuluvan kirjaston Vähästäkyröstä. Vähänkyrön kirjasto perustettiin vuonna 1851 ja sen sivupisteenä toimiva Merikaarron kirjasto perustettiin 1863. Merikaarron kirjasto suljettiin tilapäisesti 14.9.2021.Tervajoellakin oli oma kyläkirjasto vuosina 1873–2015. Myös Vähänkyrön kirjasto toimii omatoimikirjastona laajennetuin aukioloin.
Ensimmäisen kirjastoauton Vaasa sai vuonna 1967 ja nykyinen kirjastoauto Rölli on jo viides kirjastoauto. Kun ensimmäisellä kirjastoautolla oli 19 pysäkkiä, nyt niitä on noin 90.
Vaasan kaupunginkirjastolla on yksi potilaskirjasto Tammikartanossa. Vaasan kaupunginkirjasto tarjoaa myös kotipalvelua yksityishenkilöille sekä hoitolaitoksiin. Kirjasto palvelee myös Vaasan vankilaa.
Myrkkykaappi - kielletyt kirjat
Pääkirjastossa on kaappi, jota kirjastossa kutsutaan myrkkykaapiksi.
Toisen maailmansodan jälkeisinä "vaaran vuosina" maassamme ollut liittoutuneiden valvontakomissio puuttui myös Suomen kirjastojen kokoelmien sisältöön. Erityisesti valvontakomission venäläiset jäsenet vaativat heidän mielestään neuvostovastaisten kirjojen poistamista kirjastojen kokoelmista. Kirjastojen omaan harkintaan jäi, mitkä kirjat kokoelmista poistettiin. Kirjat pakattiin laatikoihin, jotka poliisien toimesta sinetöitiin. Myöhemmin, v. 1958 laatikot ja kirjat saatiin palauttaa kirjastojen kokoelmiin – joskaan ei asiakkaiden lainattaviksi. Monissa kirjastoissa ne sijoitettiin varastoihin ja kellareihin Vaasan kaupunginkirjaston tapaan ns. myrkkykaappeihin.
Myrkkykaappi on mielenkiintoinen osa suomalaista kirjastohistoriaa ja Vaasan kaappi on yksi harvoista meidän aikaamme yhtenäisenä säilyneistä kiellettyjen kirjojen kokoelmista.
Bonifacius VII
Bonifacius VII, oikealta nimeltään Franco Ferrucci, oli vastapaavina kahteen otteeseen, vuosina 974 ja 984–985. Hänen oletetaan surmauttaneen paavi Benedictus VI:n vuonna 974. Tämän tultua ilmi hän pakeni Konstantinopoliin mukanaan merkittävä omaisuus, ja palasi Roomaan Otto II:n kuoltua. Hän syrjäytti paavi Johannes XIV:n, joka oli noussut paaviksi Bonifaciuksen poissa ollessa, toimitti tämän vankilaan ja murhautti siellä myrkyllä tai nälkään näännyttämällä. Lyhyen paaviuskauden (984–985) jälkeen Bonifacius VII kuoli äkillisesti, mahdollisesti joutui itse murhatuksi.
Taranis
thumb|Taranis Taranis (kelttiläisestä sanasta taran ukkonen) oli kelttiläisessä mytologiassa ukkosen jumala, jota palvottiin varsinkin Galliassa ja Britanniassa, mutta myös muualla kelttiläisessä maailmassa. Taranikselle pyhitettyjä alttareita on löytynyt Chesteristä Britanniasta, Böckingenistä ja Godramsteinista Saksassa, Orgonista, Thauronista ja Toursista Ranskassa ja Skradinista Kroatiassa. Hänen nimensä merkitsee suunnilleen "Ukkostaja". Taranis on yksi roomalaisen runoilija Lucanuksen mainitsemasta kolmesta huomattavasta kelttijumalasta. Kaksi muuta ovat Esus ja Teutates.
Lê Ðức Thọ
thumb|Lê Ðức Thọ vuonna 1973 Lê Đức Thọ (14. lokakuuta 1911 – 13. lokakuuta 1990) oli vietnamilainen kapinallinen, kenraali ja poliitikko.
Taranis
Taraniksen symboli oli pyörä, joka viittasi ukkoseen ja aurinkoon. Hänelle on saatettu uhrata myös ihmisiä, ja antiikin kirjoittajien mukaan Taranikselle omistetut eläin- tai ihmisuhrit olisi suljettu oksista punottuihin koreihin, jotka sen jälkeen poltettiin. Taranis muistuttaa muinaisten skandinaavien Thoria, irlantilaisten Tuireannia ja suomalaisten Ukkoa. Roomalaiset rinnastivat Taraniksen Juppiteriin.
Lê Ðức Thọ
Lê Đức Thọ oli perustamassa Indokiinan kommunistipuoluetta 1930. Ranskalaiset siirtomaaisännät vangitsivat hänet yhdeksitoista vuodeksi. Vapauduttuaan 1945 hän nousi Vietnamin vapautusliikkeen Việt Minhin kärkipaikoille. Geneven konferenssin jaettua Vietnamin kahtia 1954 jälkeen hän kuului Pohjois-Vietnamin politbyroohon, ja 1956 hän johti Vietkongin joukkoja Vietnamin sodassa.
Nobel-palkinto
Vuonna 1969 Lê Đức Thọ ja Yhdysvaltain ulkoministeri Henry Kissinger aloittivat rauhanneuvottelut, jotka johtivat neljä vuotta myöhemmin allekirjoitettuun Pariisin rauhansopimukseen. Sopimus johti tulitaukoon Vietnamin sodassa ja Yhdysvaltojen vetäytymiseen Vietnamista. Vuoden 1973 Nobelin rauhanpalkinto myönnettiinkin molemmille pääneuvottelijoille. Lê Đức Thọ kuitenkin kieltäytyi palkinnosta ja muistutti, ettei hänen kotimaassaan ole vielä rauhaa. Tällöin hänestä tuli ensimmäinen ja toistaiseksi ainoa Nobelin rauhanpalkinnosta vapaaehtoisesti kieltäytynyt. Myöskään Kissinger ei vastaanottanut palkintoaan henkilökohtaisesti ja halusi palauttaa sen myöhemmin. Yhdysvaltojen joukot vetäytyivät Vietnamista maaliskuussa 1973. Sodankäynti jatkui silti kiivaana, sillä Etelä- ja Pohjois-Vietnamin joukkojen välisissä yhteenotoissa kuoli keskimäärin 2980 ihmistä kuukaudessa tulitauosta huolimatta. Tulitaukoa seurannut vuosi 1974 oli sodan raskain ihmisuhrien määrässä mitattuna. Sota päättyi 30. huhtikuuta 1975, kun pohjoisvietnamilaiset joukot valtasivat Etelä-Vietnamin pääkaupungin Saigonin.
Hyvää huomenta Suomi
Hyvää huomenta Suomi on Juha Vainion vuonna 1976 sanoittama suomenkielinen versio Steve Goodmanin kappaleesta ”City of New Orleans”. Suomenkielisen version tunnetuin levyttäjä on Karma-yhtye samalta vuodelta. Karma julkaisi kappaleen singlenä, jonka B-puolella oli kappale ”Hämärää”. Molemmat ovat Karman albumilla Huomenta Suomi. ”Hyvää huomenta Suomi” -kappaleen on levyttänyt myös muun muassa Matti Esko ja Yölintu
Kun Steve Goodmanin alkuperäinen sanoitus ”City of New Orleans” kertoo Chicagon ja New Orleansin väliä kulkevasta yöjunasta, Juha Vainio otti suomenkielisessä tekstissä aiheeksi öistä Suomea halkovan rekan ja sen kuljettajan.
Hackzellin hallitus
Hackzellin hallitus oli Suomen tasavallan 27. hallitus, jonka muodostivat SDP, Maalaisliitto, Kokoomus, RKP ja Edistyspuolue. Hallituskoalitio muodosti enemmistöhallituksen. Hallitus toimi 8. elokuuta 1944 – 21. syyskuuta 1944 eli 45 päivän ajan ja oli Suomen lyhyimmän ajan toiminut hallitus.